मुंबई में मंगलवार रात जस्टिन ट्रूडो के सम्मान में डिनर पार्टी का आयोजन किया गया था. इस पार्टी में खालिस्तान समर्थक आतंकी जसपाल अटवाल भी देखा गया. ट्रूडो के परिवार ने जसपाल के साथ तस्वीर भी खिंचवाई, जो सोशल मीडिया पर वायरल हो गई हैं. विवाद बढ़ने पर कनाडाई हाई कमीशन ने गुरुवार को दिल्ली में होने वाले डिनर में जसपाल अटवाल का इन्विटेशन रद्द कर दिया है. जसपाल अटवाल प्रतिबंधित इंटरनेशनल सिख यूथ फेडरेशन में एक्टिव रह चुका है. डिनर के दौरान उसने कनाडाई पीएम की पत्नी सोफी ट्रूडो और लिबरल कैबिनेट मिनिस्टर (इंफ्रास्ट्रक्चर मिनिस्टर) अमरजीत सोही के साथ तस्वीरें भी खिंचवाई.